ȘTIU, 26 aprilie 2021, cu Felix Drăghici și Costi Mocanu.
Marile universități americane dau tonul pentru noua lume de după Covid – vor primi doar studenții care se vaccinează – cum răspunde România, discutăm cu ministrul Educației, Sorin Cîmpeanu, și cu liderul rectorilor din România, Daniel David. România a dat afară din țară un atașat militar al ambasadei Rusiei – nu e clar dacă este o reacție la cererea de solidaritate a Cehiei dar este "un gest incontestabil neprietenos", spune ambasadorul Rusiei, care anunță măsuri cel puțin egale la Moscova. Caracatița a învins Colectiv și la Oscar – primul film românesc nominalizat vreodată a fost pe aceeași scenă cu veteranii de succes: Frances McDormand și Anthony Hopkins. Fostul președinte Traian Băsescu crede că România este definiția prostiei și că nu trebuie dat drumul la școli fără profesori vaccinați – testele rapide de salivă și vaccinarea pe bandă rulantă sunt argumentele pro-școală. Loredana însoțită de 9 maneliști a ajuns în topul mondial Youtube – premieră pentru România – proiectul este conceput de veteranul Costi Ioniță. Planul european se amână o lună – liberalii se plâng că ministrul Ghinea s-a dus să ia 30 de miliarde fără să-și facă temele – omul USR-ului susține însă că planul se face oricum și că negocierile sunt firești – nu am picat examenul, tragem încă un bilețel.
Juriul emisiunii a fost alcătuit din: Irina Apetrii, Alice Stroescu și Alexandru Dincovici.